164. C. RONDANI 
Sp. 1. — H. canina RNDN. 
Sp. similis eguinae Lin. et cum eadem facilius confundenda, 
sed distincta, statura minore, pictura pallidiore, et praecipue 
colore scutelli et partium oris. 
Illud in nostra sp. totum superne albicante sub-eburneum, 
non ad latera ferrugineum nec rufo-testaceum, macula tantum 
centrale flavido-albicante. 
Organa vero suctoria rufescentia vel lutescentia, non nigri- 
cantia nec fusco-picea: praeterea vitta frontalis pallide rufa 
non obscure fusca; venae alarum dilute testaceae non nigri- 
cantes etc. 
In tota Italia et in Europa saltem australe legitur cum se- 
quente permixta, mammalibus variis molesta, et minus raro in 
canibus; sed exemplaria speciei observavi Musei Civici Januensis 
in Persia lecta a March. J. Doria; et specimina collectionis 
Bellardi in Africa australe et orientale inventa. 
Sp. 2. — H. equina Lin. 
Similis praecedenti sed major et obscurior, et praecipue di- 
stincta colore scutelli et partium oris ut supra notavi: scilicet, 
scutello superne ad latera magis vel minus ferrugineo vel rufo 
macula centrale pallida, non toto albicante sub-eburneo; et pro- 
boscide cum palpis nigricante vel picea non rufescente vel lute- 
scente etc. 
Non solum in tota Europa vivit equis, bobus, canibus 
et aliis animantibus molesta, sed exemplaria observavi Musei 
Civici Januensis et collectionis Bellardi, in Africa et in In-. 
sulis Canariis lecta. 
Sp. 3. — H. aegyptiaca Maca. 
Ab omnibus congeneribus facillime distinguenda, vena tertia 
longitudinale in venulam brevissimam sub-transversam mutata, 
quae in costale cum apice secundae conjungitur, et postice oritur 
a quarta inter duas transversas ordinarias, scilicet extra interio- 
rem et ante exteriorem. 
Praeterea palpi nigri sunt vel nigricantes. 
